MINISTERSTVO ŠKOLSTVA
SLOVENSKEJ REPUBLIKY
Číslo: 702/2003-sekr.

Materiál na rokovanie
vlády Slovenskej republiky

Dodatok k materiálu

Vyhodnotenie plnenia Národného programu rozvoja športu v SR
______________________________________________________________________________

Podnet:							Obsah materiálu:

Materiál sa predkladá na					1. Nové znenie vyhodnotenia
základe uznesenia vlády SR					    pripomienkového konania
č. 838 z 5.9.2001						2. Príloha

Predkladá:

Martin Fronc
minister školstva
Slovenskej republiky

   Bratislava, 23. mája 2003  

N O V É  Z N E N I E

Vyhodnotenie pripomienkového konania | |
Spôsob pripomienkového konania: bežný/zjednodušený/skrátený postup - dôvod:   bežný
Zoznam oslovených subjektov: | | podpredsedovia vlády SR pre ekonomiku, pre
| | legislatívu, pre európsku integráciu, ľudské
| | práva a menšiny a pre regionálny rozvoj
| | MDPT SR
| | MZV SR
| | MV SR
| | MH SR
| | MF SR
| | MK SR
| | MO SR
| | MSPNM SR
| | MZ SR
| | MVRR SR
| | MS SR
| | MPSVR SR
| | MP SR
| | MŽP SR
| | Úrad vlády SR
| | Odbor vládnej agendy ÚV SR
Počet oslovených subjektov: | | 19
Zaslali do stanoveného termínu: | | podpredseda vlády SR pre ekonomiku
| | podpredseda vlády SR pre európsku integráciu ľudské práva a menšiny a regionálny rozvoj
| | MSPNM SR
| | MP SR
| | MVRR SR
| | MZV SR
| | MPSVR SR
| | MDPT SR
| | MO SR
| | Úrad vlády SR
| | MF SR
| | MK SR
| | MS SR
| | MV SR
| | MH SR
| | MP SR
Zaslali po termíne: | | -
Vôbec nezaslali: | | podpredseda vlády SR pre legislatívu
| | Odbor vládnej agendy Úradu vlády SR
| | MZ SR
Subjekty, ktoré vôbec nemali pripomienky: | | podpredseda vlády SR pre európsku integráciu, ľudské práva a menšiny a pre regionálny rozvoj
| | MSPNM SR
| | MP SR
| | MZV SR
| | MDPT SR
| | MK SR
| | MS SR
Počet vznesených pripomienok: | | 13
Počet akceptovaných: | | 10
Počet neakceptovaných, z toho počet zásadných - ktoré subjekty: | | 3
Rozporové konanie (s kým, kedy, na akej úrovni, s akým výsledkom): | | MVRR SR, 21.5.2003, na úrovni riaditeľov príslušných vecných odborov, MVRR SR pripomienku ďalej neuplatňuje ako zásadnú
Počet odstránených pripomienok: | | 10
Počet neodstránených pripomienok: | | 3

Rezort | Pripomienka | Typ | Vyh. | Spôsob vyhodnotenia | Poznámka

MVRR SR

V oblasti školského športu a školskej telesnej výchovy
v rámci pokračovania II. etapy projektu „Vráťme šport do škôl“ v roku 2003, vyčleniť časť z plánovanej sumy určenej pre stredné školstvo aj pre obnovu a rekonštrukciu telovýchovných zariadení stredných odborných učilíšť stavebných.

Z

A

Pripomienka akceptovaná. V prípade, že z jednotlivých KÚ prídu požiadavky na obnovu a rekonštrukciu telovýchovných zariadení stredných odborných učilíšť stavebných, budú v rámci možností projektu „Vráťme šport do škôl“ akceptované.

V predchádzajúcom vyhodnotení bola táto pripomienka uvedená ako zásadná. Po spoločnom rokovaní MVRR SR túto pripomienku už ďalej neuplatňuje ako zásadnú.

MO SR | V návrhu uznesenia za bod B.1. doplniť bod B.2., ktorým sa zrušuje bod E.3. (úlohy uložené ministrovi obrany v bodoch B.9. a B.10. uznesenia vlády SR č. 838 z 5. septembra 2001 k Národnému programu rozvoja športu v SR) uznesenia vlády SR č. 1004 z 24. októbra 2001 k Návrhu ozbrojených síl Slovenskej republiky – model 2010. | Z | A | Pripomienka akceptovaná. |
MO SR | Na str. 16 doplniť v ods. 2. na konci nasledovné znenie textu: „V oblasti štátnej športovej reprezentácie sa zabezpečí jednotná koordinácia športu a systém riadenia vo všetkých troch rezortoch, ktoré plnia úlohy pri príprave reprezentantov (školstvo, vnútro a obrana). upraví sa legislatívny rámec na pôsobenie rezortných stredísk prípravy štátnej reprezentácie a vytvoria sa podmienky viaczdrojového financovania pre tieto strediská. | O | A | Pripomienka akceptovaná. |
MF SR | K časti „1. Plnenie opatrení vyplývajúcich z Národného programu rozvoja športu v SR v jednotlivých oblastiach športu“, opatrenie č. 3 na str. 2: Text opatrenia upraviť alebo vypustiť. Občianske združenia nemajú vo vlastníctve školský alebo obecný majetok. | O | A | Pripomienka akceptovaná. |
MF SR | Prílohy č. 1 a 2 zosúladiť so zákonom NR SR č. 303/1995 Z. z. o rozpočtových pravidlách v znení neskorších predpisov a so zákonmi o štátnom rozpočte na rok 2002 a na rok 2003. | O | A | Pripomienka akceptovaná. |
MV SR | V časti „Oblasť školského športu a školskej telesnej výchovy“ bod 5. na str. 6, poslednú vetu formulovať nasledovne: „Do augusta 2003 je jednou z najdôležitejších úloh Koordinačnej rady súťaží pripraviť novú smernicu o súťažiach žiakov vrátane súťaží mladých záchranárov civilnej obrany v Slovenskej republike, ktorej ciele, podmienky, organizáciu a obsah súťaží boli zaregistrované na MŠ SR v roku 2000 pod registračným číslom 458/2000-71, v súvislosti s prechodom kompetencií. | Z | A | Pripomienka akceptovaná. |
MZP SR | Dopracovať dimenziu športových aktivít ako súčasti formovania zdravého životného štýlu, ktorý sa realizuje i v prirodnom prostredí. | O | A | Pripomienka akceptovaná. |
MZP SR | Projekty „Otvorená škola“ a Školské dvory“ majú vo svojich cieľoch rešpektovať, že komplexné, pozitívne využitie voľného času nezávisí len od personálneho a materiálneho zabezpečenia škôl, ale že školské areály sú súčasťou širšej krajiny. Prírodné prostredie areálov škôl je základnou podmienkou pre realizáciu športových aktivít, ktoré by mali zohľadňovať spojenie s pobytom v prírode, parku a pod. | O | A | Pripomienka akceptovaná. |
MPSVR SR | „Oblasť športu pre všetkých“: vo vyhodnotení bodu 4. na str. 2, uviesť tie mestá a obce alebo samosprávne celky, ktoré nechceli, resp. nemohli prispieť väčším podielom daní na rozvoj činnosti v oblasti športu pre všetkých. | O | N | Pripomienka neakceptovaná. Predkladaný materiál má iba informatívny charakter a bol spracovaný na základe dostupných informácií. |
MPSVR SR | „Oblasť športu pre všetkých“: vo vyhodnotení bodu 6. na str. 3, uviesť konkrétnejší termín plnenia úlohy. | O | A | Pripomienka akceptovaná. |
MPSVR SR | „Oblasť športu pre všetkých“: vo vyhodnotení bodu 9. na str. 4, uviesť akými formami, či prostriedkami došlo k naplneniu danej úlohy. | O | A | Pripomienka akceptovaná. |
Úrad vlády SR | Z materiálu nie je jasné, či jeho zámerom je splniť uznesenie vlády SR č. 838 z 5.9.2001 v jeho časti B.7, alebo poskytnúť aj bilanciu o stave plnenia iných úloh podľa citovaného uznesenia vlády SR. | O | N | Pripomienka neakceptovaná. Predložený materiál hodnotí podľa uznesenia vlády SR č. 838 z 5.9.2001 všetky úlohy. V Predkladacej správe sú len ako príklad uvedené niektoré úlohy. |
MH SR | V časti „3. Priority MŠ SR v oblasti športu na roky 2003-2006“ na str. 16 sa doporučuje k jednotlivým úlohám zadať aj konkrétny záväzný termín plnenia. | O | N | Pripomienka neakceptovaná. Priority v uvedenej oblasti (tak ako vlastne celý predkladaný materiál) majú len informatívny charakter. |

Vysvetlivky k skratkám v tabuľke:
Z – zásadná 
O – obyčajná 
A – akceptovaná
N – neakceptovaná 
S – stiahnutá

Záznam
z rokovania k vyhodnotenia plnenia Národného programu rozvoja športu v SR

Prítomní: Ing. Kubovský – MVRR SR
	      Ing. Čambal – MŠ SR
	      PaedDr. Roško – MŠ SR

Termín  : 21.5.2003

	Stretnutie zástupcov Ministerstva výstavby a regionálneho rozvoja SR (MVRR SR) a Ministerstva školstva SR (MŠ SR) sa uskutočnilo za účelom prerokovania zásadnej pripomienky MVRR SR, ktorá bola vznesená k materiálu č. 702/2003-sekr. „Vyhodnotenie plnenia Národného programu rozvoja športu v SR“. Uvedený materiál predkladá MŠ SR na rokovanie vlády SR.

	MVRR SR v rámci pripomienkového konania zaslalo nasledovnú zásadnú pripomienku: 
„V oblasti školského športu a školskej telesnej výchovy v rámci pokračovania II. etapy projektu Vráťme šport do škôl v roku 2003 navrhujeme vyčleniť časť z plánovanej sumy určenej pre stredné školstvo aj pre obnovu a rekonštrukciu telovýchovných zariadení stredných odborných učilíšť stavebných.“

	Zástupcovia MŠ SR objasnili spôsob realizácie projektu Vráťme šport do škôl. Pri výbere škôl a školských zariadení zohrávajú hlavnú úlohu KÚ, ktoré v rámci svojich krajov na základe požiadaviek posúdia ich závažnosť, stanovia prioritu v rámci kraja a následne ich postúpia na MŠ SR. Komisia MŠ SR následne poskytne finančné prostriedky na základe schválených kritérií najmä podľa priorít jednotlivých krajov.
	
	Na základe podaného vysvetlenia MVRR SR nebude ďalej uplatňovať svoju pripomienku ako zásadnú. V prípade, že z jednotlivých KÚ prídu požiadavky na obnovu a rekonštrukciu telovýchovných zariadení stredných odborných učilíšť stavebných, budú v rámci možností projektu Vráťme šport do škôl akceptované.

V Bratislave 21.5.2003

___________________________				______________________________
          za MVRR SR							        za MŠ SR